tomron87/hebrew-wikipedia-sentences-corpus huggingface dataset:
צבע עורם של אלפי הלילה הוא בגווני סגול, הם גבוהים, שריריים ובעלי מראה פראי, חובבי טבע ובעלי תרבות דרואידית מפותחת.
הם נחשפו רק בוורקראפט 3, על אף שהם הגזע העתיק ביותר בעולם המשחק.
אלפי הלילה התפתחו למעשה מקבוצה של טרולים אפלים שהתיישבו בסמוך לבאר הנצח ביבשת קלימדור הקדומה, הפכו ליצורים אינטליגנטיים וקיבלו חיי נצח.
אלפי הלילה הקימו אימפריה גדולה אך זו התפוררה במהלך מלחמת אזרחים עקובה מדם, במהלכה אסרו אלפי הלילה על השימוש בקסם מפני שטענו כי שימוש מופרז בקסם הביא אל העולם את צבא השדים של הלגיון הבוער.
אחרי מלחמת האזרחים, אלפי הלילה המורדים ששרדו הוגלו מקאלימדור ליבשת לורדארון.
בשל הריחוק מכוח הקסם של אלפי הלילה, הם איבדו את חיי הנצח שלהם ועורם השתנה מסגול לוורוד, והפכו לאלפים נעלים.
במשחק וורלד אוף וורקראפט אלפי הלילה מתחילים את דרכם ב־Teldrassil והם נמצאים בצד האליינס ביחד עם בני האדם, הגמדים, הננסים, והדרנאיי.
האלפים הנעלים, שנקראו בשפתם "קוול'דוריי" (יילודי האצולה), בעלי המראה האצילי והמעודן יותר מזה של אבותיהם אלפי הלילה, היו גזע שנחשב לאחד המשפיעים ביותר בברית של לורדארון (ארץ של בני אדם השוכנת באזארות', העולם של וורקראפט).
הם הקימו לעצמם את ממלכת קוולת'אלאס ואת עיר הבירה שלה, סילברמון (Silvermoom) שביערות אוורסונג (Eversong woods) והיו לאחד הגזעים החזקים והאינטליגנטיים באזארות', אוהבי טבע ושוחרי שלום לרוב, אך בעלי תאווה עמוקה לכוח-קסם, אותו שאבו מ"באר השמש" שבצפון ממלכתם.
לאחר שפרצה המגפה בלורדארון שהפכה אנשים למתים-חיים, תקפו האל-מתים ובראשם מלך הליץ' ארת'אס (Arthas) את יערות האלפים, הרסו את באר השמש, והשמידו את מרבית האלפים הגבוהים מעל פני יערות אברסונג.
האלפים ששרדו את הטבח שינו את שמם ל"אלפי הדם" ("סינ'דוראיי" בשפתם) בתור כבוד לאחיהם שנטבחו, ומאוחר יותר הצליחו לשקם את סילברמון והצטרפו לצד ההורד (ביחד עם האורקים, הפורסייקן, הטאורוסים והטרולים) בעולם של וורקראפט קיימים אלפים בודדים שהצטרפו למנהיגת בני האנוש ג'יאנה פראדמור וחיים ביבשת קאלימדור.
לפי וורלד אוף וורקראפט, הגרסה החדשה יותר לוורקראפט, נותרו רק אלפים גבוהים בודדים בעולם שאינם משייכים עצמם לפלג כלשהו.
חצי אלף הוא יצור המופיע לרוב במשחקי תפקידים דוגמת מבוכים ודרקונים.
חצי האלף הוא בן תערובת בין בן אדם לאלף.
ברוב משחקי התפקידים, חצי האלף נהנה מיכולותיהם של שני הגזעים, אבל גם מחסרונותיהם.
חצי אלפים מקבלים את הראיה והשמיעה הכפולה של האלפים.
המראה שלהם מושפע מהאלפים וגם מבני האדם, ולרוב הם ניחנים ביופי של האלפים.
בארדה, העולם הבדיוני אותו יצר טולקין, תוחלת חייהם של חצאי אלפים נתונה לשיקול דעתם והם יכולים לבחור להיות בני תמותה, או לבחור בחיי נצח.
דוגמה מפורסמת היא אלרוס אחי אלרונד חצי אלף.
בעוד שאלרונד בחר בחיי הנצח של בני הלילית, אלרוס בחר לחיות כבן אדם, וייסד את שושלת נומנור.
דוגמה נוספת היא ארוון בתו של אלרונד, אשר בחרה לחיות כבת תמותה לצדו של ארגורן.
החצי אלף מתבטא גם בילדיהם של ארגורן וארוון מכיוון שבדמה של ארוון עדיין יש דם של אלף.
בקרב הנוצרים רווחת אגדת ילדים המסופרת בחג המולד, לפיה האלפים הם העוזרים של סנטה קלאוס החיים בקוטב הצפוני ועוזרים לו לארוז את המתנות לפני שהוא מניח אותן מתחת לעץ החג.
(אָלֶף אֶפֶס) הוא הסימון המקובל בתורת הקבוצות לעוצמה של קבוצת המספרים הטבעיים, שהיא העוצמה האינסופית הקטנה ביותר.
כמו שמוכיח משפט קנטור, אף עוצמה אינה גדולה ביותר.
קבוצות שעוצמתן אלף אפס נקראות קבוצות בנות מנייה.
תורת הקבוצות נוסדה על ידי המתמטיקאי הגרמני גאורג קנטור בסוף המאה ה-19. הוא השתמש לראשונה בסימון אָלֶף אֶפֶס במאמר שנכתב בשנת 1893, וראה אור בדפוס בשנת 1895, בכותרת Die kleinste transfinite Cardinalzahl Alef-null (המספר המונה האינסופי הקטן ביותר אלף אפס), שהופיע בכתב העת Mathematische Annalen.
במאמר כותב קנטור: wir nennen die ihr zukommende Cardinalzahl, in Zeichen (נקרא למספר המונה הקשור בקבוצה זו בסימן ).
במכתב ששלח קנטור ב-30 באפריל 1895 הסביר את מניעיו לבחור באות א של האלפבית העברי: "נראה לי שלמטרה זו מערכות אלפבית אחרות כבר היו בשימוש נרחב מדי".
פרשנים שונים ייחסו לקנטור כוונות עמוקות יותר, החל מהפירוש התמים שאלף, האות הראשונה באלפבית העברי, מציינת התחלה חדשה, המשך בפירושים שלפיהם קנטור, שהיה ממשפחה מתבוללת, ידע שאלף היא האות הראשונה של המילה העברית "אינסוף", וכלה בטענה שקנטור בחר באות אלף בשל משמעותה בקבלה.
או רמיזה לכינוי "אלופו של עולם" לה', שהוא אינסופי.
בדומה לסימון לעוצמה האינסופית הקטנה ביותר, מגדירים כעוצמה הקטנה ביותר הגדולה מ-,
כעוצמה הקטנה ביותר הגדולה מ-, וכן הלאה.
העוצמה מוגדרת כעוצמה הקטנה ביותר הגדולה מכל , וכך מוגדרת באינדוקציה טרנספיניטית העוצמה לכל מספר סודר .
עוצמת הרצף, שהיא עוצמת הממשיים, מסומנת ב (כיום משתמשים גם באות , שהיא האות הראשונה של המלה continuum, לסימון עוצמה זו, ולעיתים ב- ).
הוכחת האלכסון של קנטור מראה כי .
קנטור אף הוכיח שעוצמת המספרים הממשיים שווה לעוצמת קבוצת החזקה של המספרים הטבעיים, כלומר .
קנטור שיער ש-, כלומר, יש רק עוצמה אינסופית אחת הקטנה משל הממשיים, והיא זו של הטבעיים.
השערה זו נודעה בשם "השערת הרצף".
בשנת 1940 הוכיח קורט גדל שהשערת הרצף אינה עומדת בסתירה למערכת האקסיומות של תורת הקבוצות.
בשנת 1963 הוכיח המתמטיקאי פול כהן שגם שלילת ההשערה אינה סותרת את מערכת האקסיומות של תורת הקבוצות.
יחד, מראות התוצאות האלה שהשערת הרצף עצמאית.
גם לאות ב' יש שימוש בתורת הקבוצות.
הסימון מציין את עוצמת הרצף .
וכן הלאה ע"פ הנוסחה עבור סודרים עוקבים, ו- עבור סודרים גבוליים.
אָלֶף אֶפֶס היה רבעון, שעסק בחידות, שעשועים ופרדוקסים מתמטיים, וכן בהיסטוריה של המתמטיקה, עם דגש על חלקם של יהודים בהיסטוריה זו.
הרבעון יצא לאור החל מסוף 1995 על ידי החוג למתמטיקה ב"מכללה ירושלים" ועורכיו היו ד"ר זיוה דויטש ועקיבא קדרי.
הגיליון האחרון, גיליון 23, יצא לאור בשנת 2006.
הרבעון נקרא על שם הסימון המתמטי אלף אפס ().
הרבעון הודפס בצבע באיכות גבוהה, והוא היה עשיר באיורים ובתרשימים.
בגיליון הראשון תוארה אוכלוסיית היעד שלו: "אוכלוסיית היעד לה מיועד העיתון היא רחבה וכוללת את תלמידי חטיבות הביניים, החטיבה העליונה וסטודנטים מתעניינים הלומדים במכללות להכשרת מורים".
אֶלְף אָפֵל (מוכר - באנגלית Drow או Dark Elf מקור המילה Drow כנראה בעגת צפון סקוטלנד Trow - יצור המזכיר את הטרול הסקנדינבי) הוא דמות נפוצה בספרות הפנטזיה ובמשחק התפקידים מבוכים ודרקונים בעולמות מערכה כגון ממלכות נשכחות, איי הסערה ועוד.
הוא בן לתת־גזע של גזע האלפים המכונים לעיתים בספרות שדונים.
סביבת המגורים האופיינית לו היא מערות, מחילות במעמקי האדמה ולעיתים נדירות גם ביערות אפלים.
שדונים אפלים מוזכרים במיתולוגיות הסקנדינביות והגראמניות בשני אופנים:
סברטפלאר - יצורים תת-קרקעיים, שחורי עור.
דוקהפלאר - רוחות רפאים, בדרך כלל מיטיבות החוששות מפני אור.
האלפים האפלים דומים בממדיהם לאלפים אחרים, עורם שחור מבריק וצבע שערותיהם לבן או כסוף חיוור.
לאלפים האפלים תרבות עשירה ומתוחכמת הכוללות ידע נרחב בקסמים כולל העלאה באוב, זימונים ושינויי צורה.
כמו כן מצויים ביניהם סופרים משוררים, מוזיקאים, ציירים ואומנים פלסטיים.
מבנה המשפחה בחברת אלפים אלה הוא מטריארכלי.
יחדיו הם יוצרים את התא המשפחתי הכולל את אם הבית, בני זוגה ואת הצאצאים הצעירים.
האלפים האפלים מגיעים לגיל של 1,200 שנים.
נקבות האלפים האפלים נעשות פוריות בסוף העשור השמיני לחייהן.
כאשר נחשף לראשונה אלף אפל לאור השמש הוא סובל מכאבים עזים.
אחרי מספר חודשים הוא יכול לתפקד באופן רגיל גם תחת קרינת שמש חזקה.
טולקין, המוריקוונדי, או האלפים האפלים, הם האלפים אשר לא הלכו בעקבות אורומה לוואלינור ולא חזו באור שני העצים, ומכאן כינויים.
סביר להניח שכולם יצאו לוואלינור בסוף העידן השלישי.
בשנים האחרונות מופיעים אלפים אפלים גם בעולמות פנטזיה יפנים וקוריאנים, ככל הנראה בעקבות הפיכתם לפופולריים בפנטזיה המערבית.
לדוגמה, במשחק המחשב מרובה המשתתפים המאסיבי Lineage 2 מהווים האלפים האפלים את אחד מהגזעים האפשריים למשחק.
בדומה לקרוביהם המערביים, גם אלפים אלו נוטים להצטייר כבעלי אופי קודר וגישה לוחמנית, תוך שימוש רב בקסם.
כמו דודניהם האלפים הרגילים, אוזניהם של האלפים האפלים מוארכות באופן יוצא דופן בעולמות הפנטזיה המזרחיים.
לפי מבוכים ודרקונים, אלפים אפלים (באנגלית Drow) היו בעבר אלפים רגילים עד שמרדו והושלכו אל מתחת לפני הקרקע.
עורם בצבע כחול כהה/שחור ושיערם בצבע לבן.
והם עדיין נוטרים טינה לאלפים ולדודניהם האלדרינים.
במספר סדרות של ספרים המבוססות על עולם המוד"מ (מבוכים ודרקונים מורחב) - "ממלכות נשכחות" - מספר ר.
סלבטורה (R.A Salvatore) על עיר האלפים האפלים מנזוברנזן, בה שולטת היררכיה תאוקרטית הסוגדת לאלילת הכאוס המרשעת ליות'.
בעיר זו עשרות בתים (משפחות שולטות) שממוספרות לפי שליטתן בעיר ורמת הדתיות שלהם.
8 הבתים השולטים מהווים את המועצה, ו-20 הראשונים מתכנסים בכנסים מיוחדים.
לכל בית יש "matron", אם שולטת, ואב שמשמש יותר לפריה ורבייה.
סלבטורה מתמקד בקורותיו של דריזט דו'אורדן (Drizzt Do'urden) - אלף אפל (drow) מיוחד שהוא - בניגוד לשאר בני מינו - טוב לב.
דריזט הוא אמן בשימוש בחרב מעוקלת (סימיטר), ולאחר שנאלץ להשתמש בחרבות כנגד אלפים אפלים אחרים הוא עוזב את עולמם התת-קרקעי ויצא אל מעל לפני האדמה.
במהלך הקרב האחרון, כנגד אלף אפל קוסם בשם מאסוזי האנט, דריזט מצליח לשחרר מידיו את גווינביר (Guenhwyvar) - פנתר שחור קסום שחי במישור האסטראלי ובא לעזרתו של דריזט בעת הצורך.
בטרילוגיית "בקעת רוח-כפור" (Icewind Dale) הוא מתיידד עם וולפגר, הברברי האנושי משדות בקרח, ברונור מקבת-קרב, המלך החוקי של מכרות הגמדים - היכלי המיתריל (mithril halls), רג'יס "בטן הרעם" הזוטון ובת האנוש קאטי-ברי, בתו המאומצת של ברונור.
דריזט רוכש גם אויבים רבים בדרכו כמו רודי הצייד והמתנקש ארטמיס אנטררי, אשף-לחימה שווה ערך לדריזט, אף שמהווה את ההפך המוחלט לערכיו המוסריים.
במהלך מסעותיהם של החברים עוברות הרפתקאות רבות, אך כמעט אף אחד לא מצליח לעמוד בפני החמישייה הזאת, בשל אומץ לבם.
בעולם המערכה איי הסערה מופיעה גרסה מתקדמת יותר של האלף האפל, שנוצרה בידי דניאל רוזנברג.
בגרסה זו האלפים שוכנים מתחת לקרקע, אך הם אינם מרושעים בהכרח, אלא הדגש הוא על חברת האלפים המרושעת ולא בצורה קטגורית לפי צבע עורם.
ייצוג זה נותן חופש לשחקנים ולשליט המבוך להתוות את האלף האפל לפי ראות עיניהם, ומספק גמישות משחקית רבה לעלילות מעניינת.
בניגוד לייצוג בעולמות מערכה, שם האלף האפל משמש ככלי סיפורי, בייצוג זה הדגש הוא על משחק התפקידים
בעולם רומח הדרקון שנוצר על ידי מרגרט וייס וטרייסי היקמן, האלף האפל אינו נבדל מהאלפים ה"רגילים" באופן פיזיולוגי אלא אידאולוגי.
אלף אפל הוא אלף הבוחר לסור מן האור ולאמץ את דרכי האופל והרשע, בעיקר על ידי למידת קסמים אפלים או התנהגות בניגוד לנורמות הקבועות בחברה האלפית.
על אותו האלף נגזר לצאת לגלות מאחת ממלכות האלפים, ולא לחזור אליה לעולם.
הדוגמה הנפוצה ביותר לאלף אפל בעולם רומח הדרקון הם פאל-תאס ודאלאמר האפל, לשעבר דלאמר ארג'נט, אשר בניגוד לאלפי סילבנסטי, בחרו ללמוד את הקסם האפל של האל נויטארי.
לאחר שהתגלו, הם גורשו מסילבנסטי (בהפרש של 370 שנה זה מזה), אליה לא חזרו מעולם.
דלאמר עלה לגדולה לאחר שהפך להיות השוליה הראשון של רייסטלין מאז'ר.
בספר מתקדם יותר שלא תורגם לעברית, "wizards conclave" (בתרגום חופשי- "קונקלאווה הקוסמים") הוא ממונה לראש מסדר נויטארי.
פאל תאס הפך לשר הדרקונים הלבנים בזכות כישופי הכפור הייחודיים שלו.
אלפים אפלים נוספים מופיעים בספרות, כדוגמת פורתיוס ואלהנה צפריר, המלכים לשעבר של ממלכות האלפים, שהוכרזו כאלפים אפלים בעקבות תככים פוליטיים שארגן הסנטור רשאס הקאלינסטי והנציב פלתינון הסילבנסטי על מנת למנוע מהם לאחד את ממלכות האלפים.
במספר יצירות פנטזיה המונח אלפים אפלים אינו מתייחס לתת גזע כהה של השדונים, אלא לפרטים מתוך הגזע שנודו בגלל מעשיהם או שהוטלה עליהם קללה.
אלף כץ (בכתיב יידי: אַלעף קץ; באנגלית: Aleph Katz) הוא שם העט של משה אברהם כץ Abraham Katz; 1898, מלינוב, ווהלין, רוסיה (אוקראינה) – ינואר 1969, ניו יורק) היה משורר יידיש, בלשן, מתרגם, עיתונאי ומחזאי יהודי אמריקאי יליד אוקראינה.
כץ נולד בשנת 1898 למשפחת רבנים נאורה בעיר מלינוב שבווהלין, בדרום-מערב רוסיה (אוקראינה).
התחנך חינוך דתי מסורתי בחדר, אך גם למד בבית הספר הרוסי המקומי.
בשנת 1913, כשהיה בן חמש-עשרה, היגרה משפחתו לארצות הברית, והשתקעה בניו יורק.
כץ חי את כל חייו בעיר.
להשלמת לימודיו עבד בימים במלאכות שונות, ובערבים למד בסיטי קולג'.
הוא השתלב בעולם התקשורת היידישאי בניו יורק, וכיהן יותר מ-40 שנה כעורך החדשות של סוכנות הידיעות "יט"א" (סוכנות הידיעות היהודית).
במסגרת עבודתו רבת השנים בעיתונות פרסם כץ עשרות מאמרים, מאמרי ביקורת על ספרים, ראיונות ועוד.
בין היתר כתב לעיתונים "אין זיך", "פֿרייע אַרבייטער שטימע", "די וואָך", "דאָס יידישע פֿאָלק", "ייִדישע קעמפֿער", "אויפֿקום", "צוקונפֿט", "קינדער זשורנאַל".
אלף כץ היה בין מייסדי אגודת הנוער היידישאית "בני עם חי" בניו יורק, ושימש כמזכירהּ במשך שנים רבות.
עבודת הבלשנות שלו בלשון יידיש, הביאה אותו לחברות במערכת המצומצמת של מילון היידיש הגדול.
שירי הילדים שלו התפרסמו בכל עולם קוראי היידיש של התקופה.
שירו הראשון נדפס בשנת 1920, בשבועון ההומוריסטי "דער גרויסער קונדס" (יידיש: "הקונדס הגדול").
כץ היה במשתתפים הקבועים של רוב עיתוני הילדים היידיים בארצות הברית, באירופה ואף בארגנטינה.
ספריו נדפסו בשלוש יבשות: בניו יורק, בבואנוס איירס, בריו דה ז'ניירו ובתל אביב.
אלף כץ פרסם יותר מעשרה ספרים, בהם שירי הילדים האהובים שלו, מחזות קצרים, תרגום מיצירות רוברט לואיס סטיבנסון, ומבחר משיריו בשם "כוכב השחר", שנדפס בישראל לאחר מותו.
רק שירים בודדים משלו תורגמו לעברית בידי שמשון מלצר.
אַ מעשה פון ים: און אנדערע לידער, ניו יורק: זאנגען, 1925. ()
אקערצייט: א זאמלונג לידער, ניו יורק: בידערמאן, 1929. ()
דאָס טעלערל פון הימל; אילוסטראציעס: יאָסל קאָטלער, ניו יורק: מתנות, 1934. ()
פון א ביז ת; אילוסטרירט פון יוסף שאָר, ניו יורק: אלעף, 1939. ()
אמאָל איז געווען א מעשה, ניו יורק: מתנות, 1944. (שירים) ()
גוט מאָרגן, אלף; פּורים-שפּיל און יאָסעלע: צוויי שפילן און אַ מעשה, ניו יורק: א' כץ, תש"י 1950. (שני מחזות וסיפור לילדים)
חלום עליכם: שפּיל און לידער, ניו יורק: פארלאג מדינת יידיש, 1958. ()
די אמתע חתונה: א לייטער פון לידער פון מעשיות און שפּיל; צייכענונגען פון יצחק פרידלענדער, ניו יורק: מדינת יידיש, 1964. ()
דער מאָרגנשטערן; אריינפיר פון יודל מארק, תל אביב: פארלאג י"ל פרץ, תשל"ה 1975. ("כוכב השחר": מבחר שירים; הופיע לאחר מותו) ()
ראָבערט לואיס סטיווענסאָן, אוצר אינדזל: איבערזעצט פון ענגליש: אלעף כץ, ניו יורק: גראהאר און סטאדאלסקי, 1927. (אי המטמון)
אֶלֶף (בלועזית: מילניום) הוא תקופה בת 1000 שנה.
ימי הביניים, לדוגמה, נמשכו לאורך אלף אחד, פחות או יותר, מהמאה ה-5 ועד ל.
רבים ייחסו למעבר לאלף השלישי חשיבות רבה.
חגיגות ענק ומופעי ראווה נערכו בכל רחבי העולם, לציון סיום תקופה (המאה העשרים והאלף השני) וגם תחילת תקופה חדשה, אירוע המתרחש אחת לאלף שנים.
התקרבות האלף השלישי לוותה בחרדה רבה מפני תקלות הנובעות מ"באג 2000", ובהשקעות עתק כדי להתגבר עליו, שבסופו של דבר הצליחו ולא התרחשו תקלות מהותיות.
לרגל המאורע, ביומו הראשון של האלף השלישי הנפיק השירות הבולאי בישראל סדרה של ארבעה בולים בנושא השגי האנושות בפתח האלף החדש, אותה עיצב משה פרג.
התחומים בהם עסקו הבולים הם האינטרנט, חקר החלל, איכות החיים והביוטכנולוגיה.
אָלְף היא קומדיית מצבים אמריקאית שהופקה על ידי אולפני NBC בשנים 1986–1990. הסדרה ירדה מהמסכים אחרי 4 עונות בשל בעיות תקציב, אך עם זאת צברה פופולריות רבה לזמן רב.
בשנת 1996 יצא סרט טלוויזיה בשם "פרויקט אלף" ששודר ב-NBC, וכן הופקו שתי סדרות הנפשה בשם "אלף: סדרת האנימציה" ו"אגדות אלף".
בישראל הסדרה שודרה במקור בסוף שנות ה-80 בערוץ הראשון, ולאורך השנים שודרה גם בערוץ 3, בערוץ 2, ובערוץ ביפ.
הסדרה נוצרה בהשראת וכגרסה פרודית לסרט "אי.טי.
עלילת הסדרה מתמקדת בחייזר מכוכב "מלמק" (Melmac) שחלליתו מתרסקת על המחסן של משפחת טאנר, משפחה אמריקאית טיפוסית.
השם שניתן לחייזר הוא ALF – ראשי תיבות של Alien Life Form ("יצור חייזרי").
הסדרה עוסקת בנסיונותיה של המשפחה להסתיר את דבר קיומו של אלף, ובקשיים הנובעים מנוכחותו, מאישיותו הקיצונית ומהרגליו המשונים (בעיקר אהבתו הגדולה לבשר חתולים).
לפי כמה מהפרקים משפחת טאנר גרה ברחוב היימדל 171 בלוס אנג'לס.
שם השחקן/ית שם הדמות אודות הדמות מיצ'ו מזרוס אלף / גורדון שאמווי חייזר מכוכב הלכת מלמק, שמתרסק בבית משפחת טאנר.
הוא תמיד נכנס לצרות או עושה נזקים חמורים, מעצבן את וילי, רודף אחרי החתול המשפחתי "לאקי" ומחבב מאוד את שני הילדים של המשפחה.
פול פוסקו (דיבוב) מקס רייט ויליאם "וילי" טאנר אב המשפחה.
אדם ישר, רגיש וטוב לב, אך סובל רבות מאלף, מתעלוליו ומהנזקים שהוא מסב.
לפי אחד הפרקים הוא עובד סוציאלי.
אן שדין קייט טאנר אשתו של וילי.
אנדראה אלסון לין טאנר בתם הבכורה של וילי וקייט, תלמידת תיכון.
באחד הפרקים אלף התאהב בה.
בנג'י גרגורי בריאן טאנר בנם הצעיר של וילי וקייט.
ילד בן שמונה שאוהב לשחק עם אלף ולהשתובב איתו.
אלף לפעמים נותן לו לשתות בירה או משקה מוגז ולצפות בתוכניות אלימות.
ג'ון להמוטה טרוור אוקמונק השכן ממול של משפחת טאנר.
אדם אגואיסט, שלא אוהב את אשתו וחובב פוטבול.
ליז שרידן ראקל אוקמונק אשתו של טרוור.
אישה חטטנית וסקרנית בקשר למשפחת טאנר, היא תמיד רבה עם בעלה והם חושבים להתגרש אך בסוף הם משנים את דעתם.
אן מאיירה דורותי אמא של קייט.
מתנהגת אליה כמו ילדה קטנה.
אלף ואחת אמריקות (בספרדית: Las mil y una...
Americas) היא סדרת אנימציה ספרדית שהופקה לטלוויזיה ב-1991. הסדרה נכתבה לכבוד חגיגות 500 שנה למסע לגילוי אמריקה על ידי כריסטופר קולומבוס ב-1492. הסדרה שודרה בטלוויזיה החינוכית הישראלית ב-1992, ומאוחר יותר בדיבוב עברי שונה בערוץ הילדים, כולל שיר פתיחה וסיום שונים מהסדרה בטלוויזיה החינוכית.
הסדרה עוקבת אחר עלילותיהם של כריס (מחווה לכריסטופר קולומבוס מגלה אמריקה.
כמו קולומבוס, גם כריס מגלה אותה בדמיונו), נער בן 10 וכלבו הצהבהב לון.
כריס מוצא במקרה בעליית הגג את הספרים שסבו הביא איתו ממסעותיו באמריקה, ובאמצעותם מפליגים כריס ולון בדמיון אל ההתרחשויות ההיסטוריות של העמים השונים אשר חיו באמריקה.
כל הרפתקה חדשה בפרקי הסדרה מתחילה בדרך כלל בשאלה שכריס נשאל על ידי חבר או שמוצא חפץ כלשהו שבכדי לענות על השאלה הוא מביא את חברו ואת הכלב לון בהתרגשות לעליית הגג בביתו, כדי לחפש את התשובה בספריו של סבו.
הם מתחילים לקרוא ולדמיין את התקופה המדוברת, וקולו של המספר מלווה את התמונות מאזור ההתרחשות באמריקה בתקופה שלפני קולומבוס.
ההתמקדות היא בעיקר בתחומי טבע ותרבות הילידים באמריקה, כגון אינדיאנים, אסקימואים ועוד.
הרפתקאותיהם של כריס ולון בכפר האמריקני אליו הם מגיעים בדמיונם, מתחילות לרוב בסצנה קומית של טורף המנסה לתפוס טרף, ללא הצלחה.
תחילה כריס ולון בדרך כלל נקלעים למצב בו הם צריכים להציל את חייו של מישהו.
בהמשך מובעת פליאה מאנשי הכפר על הכלב לון, בעיקר אם הם שייכים לתרבות בה לא ראו כלב מימיהם.
הפרק מתחיל בביתם של כריס ולון עד שהם עפים בדמיון להרפתקה חדשה בתרבויות אמריקה שלפני קולומבוס, כאשר כריס ולון מכירים את אנשי התקופה המדוברת, ועוברים איתם בכל המסעות ואורח חייהם, לרוב גם בהרפתקאות מפחידות, מרדפים ומלחמות.
אֶלֶף העלה (שם מדעי: Haloragaceae) היא משפחה של צמחים בעלי פרחים מסדרת הבקעצוראים.
המשפחה מונה כעשרה סוגים שונים, בהם אלף עלה משובל הצומח בארץ בגולן, בגליל, בעמק החולה, בבקעת כנרות, בחוף הכרמל, ברמות מנשה ובמקורות הירקון.
מרבית סוגי המשפחה מצויים באוסטרליה, שם הם גדלים בר.
בעבר מוינה לתת-המחלקה Haloragales (ב-1981, תחת מיון קרונקוויסט) אך הועברה לבקעצוראים תחת APG II.
מרבית סוגי המשפחה הם צמחי מים, רב-שנתיים (עם מספר מינים חד-שנתיים), עשבוניים (עם מיעוט של עצים ושיחים).
הפירות כמעט תמיד קטנים ועגולים.
יש רק ביצית אחת בכל שחלה.
משפחת אלף העלה נקראה בעברית על שם הסוג אלף עלה, אך באנגלית שמה (Haloragaceae) נלקח מהסוג Haloragis, הוא ה-Raspwort בעגת האוסטרלים.
הבחירה בשם העברי של הסוג אלף עלה הוא תרגום ישיר של Milfoil, השם המקובל לסוג באנגלית.
בישראל צומח מין אחד מהמשפחה, השייך לסוג אלף עלה, והוא אלף עלה משובל.
אלפרד בייקר היה כדורגלן אנגלי.
בייקר נולד באיקלסטון שבדרבישייר, ובצעירותו עבד ככורה ושיחק במספר מועדוני חובבים בדרבישייר.
בזמן מלחמת העולם הראשונה הוא הופיע עבור צ'סטרפילד, קריסטל פאלאס והאדרספילד טאון, אך הופעות אלו לא נכללות במניין ההופעות הרשמיות.
הוא הפך לשחקן מקצועני ב-1919, וחתם בארסנל; לאחר חתימתו של בייקר נפוצו שמועות על כך שלזלי נייטון, מאמן המועדון, החתים אותו במכרה שבו עבד, ובכך הקדים אחרים שהמתינו לבייקר בביתו.
בייקר ערך את הופעת הבכורה שלו במדי ארסנל במשחק נגד ניוקאסל יונייטד שנערך ב-13 באוגוסט 1919, שהיה המשחק הראשון שנערך באצטדיון הייבורי במסגרת הליגה הבכירה.
באותה עונה בייקר שיחק ב-17 משחקים, ובעונת 1920/1921 הפך לשחקן הרכב קבוע; הוא זומן למבחנים בנבחרת אנגליה, אך רק כעבור שבע שנים ערך את הופעת הבכורה שלו במדיה.
בייקר שיחק בעמדות רבות במדי ארסנל, כולל שוער במספר מקרים, ובדרך כלל הוא שיחק כשחקן כנף מרכזי.
בייקר התמנה לקפטן המועדון ב-1924. כאשר המאמן הרברט צ'פמן הגיע למועדון בסוף עונת 1924/1925 (בה זכה המועדון במגן הצדקה) הוא העניק את תפקיד הקפטן לצ'ארלי באקן; בייקר המשיך לשחק במדי ארסנל במשך חמש שנים נוספות.
ב-1927 השתתף בייקר בגמר גביע ה-FA הראשון בהיסטוריה של ארסנל, שבו הפסיד המועדון לקארדיף סיטי בעקבות טעות של השוער דן לואיס.
בעונה שלאחר מכן הוא זומן לנבחרת האנגלית, ושיחק נגד נבחרת ויילס ב-28 בנובמבר 1927; אנגליה הפסידה במשחק בתוצאה 1- 2. הייתה זו הופעתו היחידה של בייקר במדים הלאומיים.
בייקר זכה בתוארו הראשון בקריירה לאחר הניצחון של ארסנל על האדרספילד טאון בגמר גביע ה-FA של 1930; בזמן זכייתו הוא כבר היה בשלהי הקריירה שלו.
לאחר הגמר הוא שיחק בעוד משחק אחד בלבד (גם כן נגד האדרספילד טאון), לפני שפרש בקיץ 1931 בגיל 33. בסך הכל הופיע במדי ארסנל ב-351 משחקים, בהם הבקיע 26 שערים.
ג'ים בייקר, אחיו של אלף, היה שחקן ידוע בלידס יונייטד בשנות ה-20.
לאחר פרישתו ממשחק פעיל הוא עבד כמאתר כישרונות עבור ארסנל.
אלף האיים הם ארכיפלג הכולל 1,864 איים המצויים בגבול ארצות הברית–קנדה, לאורך חלקו הדרום-המערבי של הנהר סנט לורנס.
האיים פזורים במורד הנהר מהפינה הצפונית-מזרחית של ימת אונטריו, לאורך כ-80 ק"מ במורד הזרם, בין קינגסטון וברוקוויל, אונטריו.
האיים הקנדיים שייכים לפרובינציה הקנדית אונטריו, והאיים האמריקניים, למדינת ניו יורק.
האי וולף הוא הגדול ביותר בקבוצה, והוא נמצא כולו בשטח אונטריו.
היות שלאורך הנהר ישנם מאות סלעים הבולטים מעל פני המים, הוחלט כי הקריטריון להגדרתו של אי ככזה יהיה שמדובר במתחם יבשתי ששטחו גדול מ-1 רגל מרובע, הנמצא מעל פני המים בכל ימות השנה וגדל בו לפחות עץ אחד.
על שמם של אלף האיים קרוי הרוטב הפופולרי, רוטב אלף האיים.
האזור בו מצויים האיים הוא סלעי ביותר ולכן בחלקים מסוימים השיט מסוכן בלילה.
כלי שיט העוברים לאורך הנהר זקוקים לפעמים לעזרה מכלי טיס כדי לעבור את נתיב המים הסלעי והמסוכן.
מסיבה זו ישנם קטעים שניתן לצפות בהם באניות טרופות מתחת לפני המים ולכן זהו מקום חביב על צוללנים.
בחלקים מסוימים של הנהר המים כל כך צלולים עד כי ניתן לראות סלעים המצויים בעומק של 80 מטרים מתחת לפני המים.
גאולוגים מעריכים כי שרשרת האיים נוצרה כתוצאה מהיפרדות מקטע של המגן הקנדי ונדידתו דרומה אל עבר שרשרת הרי האדירונדק .
כעשרים מבין האיים האלה מהווים את הפארק הלאומי סנט לורנס, שהוא אחד הפארקים הלאומיים של מחוז אונטריו.
כמו כן כוללים האיים פארקים לאומיים של מדינת ניו-יורק, בהם האי ולסלי והאי רוברט מוזס.
חלק מהאזור הוכרז על ידי אונסק"ו בשנת 2002 כשמורה ביוספרית-עולמית.
ניתן לחצות את הגבול בין ארצות הברית לקנדה דרך גשר אלף האיים המחבר את כביש 81 בצפון מדינת ניו יורק עם כביש 137 באונטריו המוביל לדרך המהירה 401 החוצה את דרום מחוז אונטריו.
האזור הפך פופולרי בסוף המאה ה-19 ותחילת המאה ה-20, כאשר רבים מעשירי ארצות הברית באו לנפוש באזור.
נבנו בו בתי מלון מפוארים וספינות הקיטור הציעו סיורים בין האיים.
עם הזמן נרכשו איים רבים על ידי עשירים אלו והם החלו לבנות בהם בתי קיט.
המשייטים באזור האיים יכולים להבחין ברבים מהם אשר מאכלסים בתים מפוארים שכאלה.
דוגמה מפורסמת לכך היא טירת בולדט הנמצאת בצד האמריקני, אשר נבנתה על אי בצורת לב והוקדשה על ידי מר בולדט לאהובתו.
הטירה שופצה וכיום ניתן לבקר בה ואף לערוך בה טקסי חתונה.
האי "בדיוק מספיק מקום" (Just Room Enough) שנמצא בארכיפלג אלף האיים נקרא כך משום ששטחו מספיק בדיוק לבית אחד ועץ אחד.
האי קרלטון כולל את המבצר ההרוס פורט האלדימן, שנבנה בשנת 1779 על ידי הבריטים במהלך מלחמת העצמאות האמריקאית.
האי נכבש על ידי שלושה חיילים אמריקנים במלחמת 1812 ונשאר חלק של ארצות הברית עד היום.
העיירות המזוהות ביותר עם האיים הן אלכסנדריה-ביי במדינת ניו יורק וגאנונוקווה במחוז אונטריו, בהן שפע של מסעדות וחנויות מזכרות, והסירות המשייטות באזור האיים יכולות לעגון בעיירות אלו בחופשיות.
אתר קמפינג מפורסם הוא האי ולסלי בצד האמריקני.
"אָלֶף בֵּית" (ידוע גם כ"בני השש ובני השבע") הוא שיר בחרוזים שכתבה והלחינה המשוררת נעמי שמר ויצא ב־1974 באלבום מיוחד שהקדישה שמר לשירי ילדים.
השיר זכה לגרסאות כיסוי רבות, והותאם לנושאים שונים, וכן לביצועים של שמר עצמה, אופירה גלוסקא, האחים והאחיות, עוזי חיטמן, חני נחמיאס, מיקי קם, חיים צינוביץ', רינת גבאי, גיא פרידמן, רונן גולדפרב פלד, שפיטה, יעל דואני, אסף אשתר וטל מוסרי.
השיר זכה לאזכור במהלך מחאת האוהלים בקיץ 2011, כאשר השימוש בטקסט "אלף אוהל, בית זה בית" קיבל משמעות נוספת במחאה על יוקר המחיה והדיור.
כמו כן, במהלך מחאת האוהלים, הוציאו חברת התוכן שרוטונים שיר מחאה בלחן השיר.
זהו שיר אלף בית שמציג את האותיות באלפבית העברי בסדר עולה, לכל אות מוצמדת מילה המתחילה באותה האות.
בחלק מהמקרים צמד אותיות הופך לצמד מילים, כך "זין - חית שתיהן ביחד...זהו זר חבצלות".
בבית האחרון נאמר "ד"ש לכל המשפחה" או "ד"ש למשפחה שלך".
את השיר ניתן לקרוא גם כאקרוסטיכון חלקי והוא בנוי משישה בתים, שלושה צמדי בתים שלאחריהם מופיע פזמון חוזר המתחיל ב"בני השש ובני השבע".
ובו חריזה מסורגת של אב אב גב גב וחזרתיות באפיפורה ואנאפורה לצמד המילים "אלף -בית", חזרה המתקיימת לאורך כל השיר.
אלף לילה ולילה (בטורקית: Binbir Gece) היא סדרת טלוויזיה טורקית שעלתה לשידור ב-7 באוקטובר 2006 בערוץ Kanal D.
הסדרה מספרת את סיפור האהבה של שהרזאד ואונור דרך 1001 לילות, והיא מבוססת באופן רופף על הדמויות של סיפורי אלף לילה ולילה, שאהריאר ושהרזאד.
בסדרה מככב השחקן הטורקי האליט ארגנץ' בתור אונור, ואשתו ברגוזאר קורל בתור שהרזאד (השניים נישאו בתום הסדרה).
אלף לילה ולילה; לילה אחד מתוך 1001 לילות הוא הלילה השחור בו שהרזאד שכבה עם אונור בשביל 150,000 דולר שהייתה צריכה עבור טיפוליה של בנה, קאאן.
שהרזאד היא ארכיטקטית יפה ומוכשרת, שעובדת בחברת בנייה גדולה.
היא התאלמנה מבעלה לא מכבר והיא מגדלת לבד את קאאן, בנם הקטן.
קאאן חולה בלוקמיה וזקוק להשתלת מח עצם דחופה ויקרה.
שהרזאד מצליחה לגייס חלק קטן מהכסף, אולם היא זקוקה לעוד 150,000 דולר והזמן אוזל.
שהרזאד מבקשת עזרה ממשפחתו העשירה של בעלה המנוח, שם מעולם לא הייתה רצויה, אך הם מסרבים לעזור לה.
בייאושה, היא פונה לאונור, הבוס שלה, ומבקשת הלוואה.
הוא מסכים לתת לה את הכסף הדרוש ובתנאי שתבלה איתו לילה אחד.
שהרזאד ההמומה מסרבת בתחילה, אך לבסוף מסכימה בלית ברירה.
אחרי אותו הלילה, אונור מתקשה לכבוש את משיכתו הגוברת לשהרזאד.
הוא מארגן נסיעת עסקים לדובאי כדי שיוכל להיות איתה שוב ביחידות ושם, הוא מבקש ממנה לבלות איתו לילה נוסף.
הוא מציע לה סכום כפול מבעבר, אך הפעם שהרזאד מסרבת בזעם ומחליטה לחפש מקום עבודה אחר.
זמן מה חולף ואונור נמלא חרטה וייסורי מצפון על מה שעשה לשהרזאד.
הוא מבין שהשפיל אותה ופגע בה עמוקות, והוא מתקשה לסלוח לעצמו.
אונור גם מבין שהתאהב בה נואשות והוא מחליט לעשות הכול כדי להיות ראוי למחילתה ואולי אף לאהבתה.
אונור אקסל (האליט ארגנץ'): אונור הוא איש עסקים מצליח ונאה, שאיבד מזמן את האמון בנשים ואהבה.
הוא נמשך מאוד לשהרזאד, דבר שגורם לו לעשות דבר שלא עשה מעולם: להציע לאישה כסף תמורת לילה אחד.
הוא מתמלא חרטה לאחר המעשה, ומתאהב באישה שהשפיל על לא עוול בכפה.
אונור יעשה הכול כדי ששהרזאד תסלח לו ואולי אף תתאהב בו בחזרה.
שהרזאד אבלייאולו (ברגוזאר קורל): שהרזאד הצעירה והיפהפייה היא ארכיטקטית מתחילה.
היא אלמנה טרייה ואמא מסורה לבנה הקטן והחולה, קאאן.
היא תעשה הכול כדי להציל את חייו ולכן היא מסכימה להצעתו המגונה של אונור, ומבלה איתו לילה אחד תמורת כסף לניתוח של בנה.
אחרי אותו הלילה, היא מנסה לשכוח את שאירע ואף להתרחק מאונור, אך עם הזמן, היא תגלה שהוא גבר שונה לגמרי ממה שחשבה.
בנו אטאמן (צ'יידה דובנצ'י): חברתה הטובה ביותר של שהרזאד, מתאהבת בקרם.
קרם אינג'אולו (טרדו פלורדון): חברו הטוב ביותר של אונור ושותפו העסקי.
מתאהב בשהרזאד ומסתכסך בעקבות זה עם אונור.
אלף לילה ולילה הייתה הלהיט של השנה בצ'ילה.
ההצלחה הגדולה שלה פתחה את השערים של סדרות טורקיות לאמריקה הלטינית.
היא הייתה גם להיט השנה בפקיסטן בקטגוריית דרמות טורקית.
הסדרה משודרת בארצות הברית, ארגנטינה, ברזיל ורוסיה, שם היא מובילה מצעדי הדירוג.
הסדרה הפכה ללהיט בפריים טיים בבוסניה, מונטנגרו ומקדוניה, כמו כן ברומניה, אלבניה ויוון, והגדילה את הפופולריות של איסטנבול כיעד תיירותי בקרב קרואטים, והובילה לעניין רב יותר בלמידת השפה הטורקית.
הסדרה במקור שודרה מ-7 באוקטובר 2006 עד 12 במאי 2009 בערוץ הטורקי Kanal D ונמכרה ליותר מ-55 מדינות.
הסדרה שודרה בצ'ילה בערוץ Mega מ-3 במרץ 2014 עד 4 בינואר 2015, ובברזיל בערוץ Band מ-9 במרץ 2015 עד 15 בספטמבר 2015. בישראל, שודרה הסדרה בערוץ ויוה פלוס מדצמבר 2014 עד אוקטובר 2015.
הסדרה זכתה בשלושה פרסי פרפר הזהב, שנחשב לפרס הנחשב ביותר בטורקיה (לעיתים מכונה כהאוסקר הטורקי).
פרס קטגוריה מועמד תוצאה פרפר הזהב סדרת הדרמה הטובה ביותר אלף לילה ולילה השחקן הטוב ביותר האליט ארגנץ' השחקנית הטובה ביותר ברגוזאר קורל
אלפרד מוסמן "אלף" לנדון היה פוליטיקאי אמריקאי מהמפלגה הרפובליקנית, שכיהן כמושל קנזס ה-26 בין השנים 1933–1937, והיה המועמד הרפובליקני לנשיאות ב-1936. בבחירות הוא נוצח בידי הנשיא המכהן, פרנקלין דלאנו רוזוולט, שהשיג ניצחון סוחף.
לנדון נולד ב-9 בספטמבר 1887 בווסט מידלסקס, פנסילבניה לג'ון מנואל לנדון ואן מוסמן.
לנדון גדל במריטה, אוהיו ובגיל 17 עברה משפחתו לקנזס ושם סיים תואר ראשון במשפטים באוניברסיטת קנזס.
בראשית דרכו ניסה לעבוד בבנקאות, אולם ב-1912 הפך למפיק נפט עצמאי בקנזס.
במהלך מלחמת העולם הראשונה, שירת לנדון בצבא כסגן ראשון בנושא לוחמה כימית.
ב-1929, הפך למיליונר מתעשיית הנפט.
לנדון היה אחראי ליצירת מחלקת אוקלהומה-קנזס באיגוד הנפט האמריקני, שהיה איגוד לוביסטי.
בשנת 1915 נישא למרגרט פלמינג, ונולדה להם בת אחת.
פלמינג נפטרה בשנת 1918 ובשנת 1930 נישא לנדון לתאו קוב, ונולדו להם שני ילדים.
אחת מבנותיו, ננסי קאסבאום כיהנה כסנאטורית מטעם מדינת קנזס.
בשנת 1912, החל לנדון להיות פעיל פוליטית והיה במשרד הקמפיין של המפלגה הפרוגרסיבית בראשות תאודור רוזוולט.
לאחר פירוק המפלגה הצטרף למפלגה הרפובליקנית.
ב-1922 הוא היה מזכירו הפרטי של מושל קנזס, והיה מנהיג הרפובליקנים הליברלים במדינה.
הוא נבחר ליושב הראש של הוועדה הרפובליקנית המרכזית במדינה ב-1928, וניהל את מסעות הבחירות של הנשיא ושל המושל באותה השנה.
בשנת 1932 נבחר לתפקיד מושל קנזס, ובתחילת 1933 נכנס לתפקיד.
הוא נבחר שוב ב-1934. הוא היה הרפובליקני היחיד, חוץ ממושל קליפורניה, שנבחר מחדש באותה השנה.
כמושל, הקטין לנדון מיסים ואיזן את התקציב.
הוא היה שמרן מבחינה פיסקלית, אולם האמין שעל הממשלה להתערב בבעיות חברתיות מסוימות.
הוא תמך בחלק מהניו דיל ותמך באיגודי העובדים.
בבחירות של שנת 1932, התפתח נתק בינו לבין נשיא ארצות הברית, הרברט הובר.
במהלך כהונתו כמושל, ניסה לנדון לטפל במדינתו, שהושפעה עמוקות מהשפל הגדול, אולם תמך במפלגה הרפובליקנית.
ב-1936, טען שעל המפלגה לבחור באיש שיהיה נשיא טוב.
הוא קרא לכינוס מיוחד של המועצה המחוקקת כדי לבצע מהלכים שיכניסו את קנזס אל תוכניות הביטוח הלאומי הממשלתי.
הבחירות לנשיאות ארצות הברית 1936
ב-1936, התמודד לנדון על מועמדות המפלגה הרפובליקנית לנשיאות ארצות הברית.
במהלך הוועידה הרפובליקנית הלאומית של 1936, מנהל הקמפיין שלו הצליח לגרום לאגף הצעיר במפלגה להתנגד להרברט הובר.
הוועידה בחרה בפרנק נוקס, מו"ל משיקגו (ומזכיר הצי לעתיד בממשל רוזוולט) כמועמד לתפקיד סגן הנשיא.
לנדון בקושי סייר בארצות הברית, ולא ניהל מסע בחירות טוב.
רוב ההתקפות על רוזוולט ועל הביטוח הלאומי נוצרו בידי מנהלי מסע הבחירות.
במהלך החודשיים לאחר היבחרו לתפקיד המועמד, הוא לא הופיע בכלל בציבור.
לנדון כיבד והעריץ את רוזוולט, וקיבל את רוב הרפורמות בניו דיל, אולם לטענתו הניו דיל היה עוין מדי כלפי העסקים, בזבז יותר מדי כספים וקידם חוסר יעילות.
לקראת סוף מסע הבחירות, האשים את רוזוולט בשחיתות- בהשגת כוח רב מדי כנגד החוקה, ובפגיעה בחירות הכלכלית.
בבחירות הפסיד לנדון לפרנקלין דלאנו רוזוולט בהפסד מוחץ.
אף על פי שזכה לתמיכתו של האצן ג'סי אוונס, והשיג כמעט 17 מיליון קולות, הוא הפסיד לרוזוולט בהפרש של מעל 10 מיליון קולות.
בחבר האלקטורים קיבל 8 קולות בלבד, של מדינות ורמונט ומיין.
בנוסף, קנזס, שתמכה ברוזוולט, החליטה למנות דמוקרט לתפקיד המושל.
ניצחונו של רוזוולט היה אחד מהגדולים בתולדות המדינה.
חייו לאחר התבוסה בבחירות של 1936
לאחר תבוסתו, סיים לנדון את כהונתו כמושל קנזס וחזר לתעשיית הנפט.
התבוסות הרפובליקניות ב-1932 וב-1936 גרמו לוויכוח פנימי במפלגה.
לנדון עזר לפייס בין הפלגים ב-1938, וטיפח קבוצת מנהיגים חדשה לקראת 1940, שניסתה לפשר בין הבדלנים וחסידי ההתערבות הבינלאומית.
לנדון סירב להצטרף לקבינט של רוזוולט כיוון שרוזוולט החליט לכהן כהונה שלישית.
לאחר פרוץ המלחמה באירופה ב-1939, לחם לנדון מול הבדלנים שתמכו בנייטרליות.
הוא חשש שגרמניה הנאצית תחשוב שארצות הברית לא רוצה להילחם.
ב-1941, העדיף לתמוך בבדלנים והתנגד למדיניות השאל-החכר, אף על פי שהעדיף להעביר לבריטניה חמישה מיליארד דולרים.
לאחר המלחמה, תמך בתוכנית מרשל, והתנגד להוצאה תקציבית גבוהה.
לאחר המהפכה הקומוניסטית בסין, היה בין הראשונים שדרשו הכרה בממשלה הקומוניסטית של מאו דזה-דונג, ובצירופה של סין העממית לאו"ם, כשרוב הציבור התנגד לכך.
ב-1961, תמך בהצטרפות ארצות הברית לשוק האירופי המשותף.
בנובמבר 1962, תיאר את השקפתו הפוליטית כ"פרוגרסיבית-פרקטית", בטענה שעל המפלגה הרפובליקנית להכיר בבעיות של התרבות המתועשת הגדלה.
בשנות השישים, תמך בנשיא לינדון ג'ונסון בנושא המדיקר ותוכניות אחרות של "החברה הגדולה".
ב-13 בדצמבר 1966, הרצה לראשונה באוניברסיטה בקנזס, על אתגרים חדשים ביחסים בינלאומיים.
מנהיגים עולמיים רבים, ואף נשיאים לשעבר, ממשיכים להרצות בנושא.
לנדון נאם בוועידה הרפובליקנית הלאומית של 1976.
הנשיא רונלד רייגן וננסי רייגן נכחו במסיבת יום הולדתו המאה של לנדון בביתו בקנזס.
רייגן תיאר אותו כ"נשמתה החיה של קנזס".
בנוסף, התבדח רייגן, המבוגר מבין הנשיאים באותה התקופה, שלנדון הוא בין האנשים היחידים שיכולים לקרוא לו "ילד".
לנדון נפטר ב-12 באוקטובר 1987, כחודש לאחר יום הולדתו המאה, בעיר טופיקה שבקנזס.
שנים לאחר מותו הוא עוד היה נחשב למועמד הנשיאותי היחיד שהגיע לגיל מאה, עד 2024.
ב-2024 למעשה "הצטרף אליו" לתואר זה, מי שהיה נשיא ארצות הברית בין 1977-1981, ג'ימי קרטר .
אלף נשותיו של נפתלי סימן טוב הוא סרט קולנוע ישראלי משנת 1989 בבימויה של מיכל בת-אדם, עם יוסי פולק וריטה בתפקידים הראשיים.
יוסי פולק נבחר לתפקיד הראשי לאחר שיהורם גאון ויתר.
זה סרטה החמישי של מיכל בת-אדם שגם כתבה את התסריט המבוסס על הסיפור "אלף נשותיו של סימן-טוב" מתוך הקובץ "ציפורי חול" של דן בניה סרי (1987).
הסרט הופק בעלות של 450 אלף דולר, בסיוע קרן הקולנוע הישראלי.
הסרט פתח את פסטיבל הסרטים הישראלי בלוס אנג'לס בספטמבר 1989.
העלילה מתרחשת בשכונת הבוכרים בירושלים בשנות ה-20 ושם גם צולם הסרט.
הוא מתאר חיים בשכונה דתית סגורה שהנשים עטויות בגדים ושום דבר לא נסתר מרכלניות השכונה.
החיים החברתיים מתרכזים בשוק הירקות ובחנויות השכונה.
נפתלי סימן טוב (יוסי פולק) הוא אלמן בגיל העמידה ששתי נשותיו הקודמות הלכו לעולמן באופן מסתורי והוא מפחד להינשא שוב מתוך אמונה שרובצת על זרעו קללה.
בתחילת הסרט מתוארת הלווית אשתו השנייה כשהוא עומד ליד הקבר, ונשות השכונה ובראשן יוכבד שמחיוף (לבנה פינקלשטיין) מרכלות עליו.
נפתלי נבדק על ידי רופא (ברוך דוד) שמודיע לו שאברי הרבייה שלו תקינים וכי עליו להתחיל יחסים אינטימיים עם נשים באיטיות ובהדרגה.
נפתלי מהסס ובדמיונו מופיע מדי פעם אמו המנוחה (ציפורה צברי) שאינה מדברת ואינה עונה על שאלותיו.
השדכן השכונתי (סלים דאו) ביחד עם הרב השכונתי, חכם דואק (נסים עזיקרי), מצליחים לאחר הפצרות, לשכנע את נפתלי להתחתן בפעם השלישית.
נפתלי בן 54 והשדכן מציע לו בחורה תמימה ובתולה בת 24 בשם פלורה (ריטה) שמביאה כנדוניה, תכשיטים שנתנה לה אמה.
פלורה היא בחורה תמימה ואינה יודעת דבר על יחסי אישות.
בגלל שנפתלי כאמור חושב שרובצת על זרעו קללה אינו מקיים איתה יחסי מין כראוי אלא מגיע לסיפוקו על ידי אוננות ושפיכה לתוך מגבת שהיא מביאה לו כל לילה נקייה ולא מבינה בבוקר מדוע היא מלוכלכת.
נפתלי ופלורה מוזמנים לחנוכת הבית של מוסא התימני, שם היא נפגשת עם המדיאן (יונתן צ'רצ'י), בעל חנות בדים גדולה בשכונה.
נפתלי מאשר לה ללכת להמדיאן לבחור בד.
המדיאן מנצל את ההזדמנות ומקיים יחסים עם פלורה (האקט המיני אינו מתואר לא בסיפור ולא בסרט).
פלורה יוצאת נסערת מהמדיאן ומתעלפת ברחוב.
היא מובאת לדירתה שם מטפל בה במסירות נפתלי שלא יודע מה קרה לה.
נפתלי מביא את הבד מהמדיאן ומזמין תופרת (אתי גרוטס) לתפור שמלה לפלורה.
נפתלי שם לב לשינויים אצל פלורה בכך שהיא מבולבלת, מקיאה ומשמינה.
הוא הולך לחכם דואק ושואל אותו אם אישה יכולה להרות ללא יחסים כמו מריה מנצרת.
החכם משיב לו בבדיחות כי בנצרת היו עשרה נגרים.
נפתלי אוהב את פלורה אבל מחליט לעשות מעשה נורא כדי שעלבון ההריון לא יתגלה בשכונה ויפגע בו ובפלורה, ואז הוא אומר לפלורה כי גילה בדירה עכבר ומבקש ממנה להביא מאמה רעל עכברים.
הוא מכין לה כוס קפה ושם בה את הרעל, ופלורה שותה ומתה כעבור זמן קצר בזרועותיו.
הסרט מסתיים בהלווייתה של פלורה, ובנפתלי שנשאר ליד הקבר לאחר שכולם עוזבים ואז מניח אבנים על קברותיהן של שתי נשותיו הקודמות.
שם השחקן/ית שם הדמות יוסי פולק נפתלי ריטה פלורה נסים עזיקרי חכם דואק יונתן צ'רצ'י המדיאן סלים דאו שדכן לבנה פינקלשטיין גברת שמחיוף גאולה נוני אשת החכם אתי גרוטס תופרת ברוך דוד רופא רבקה בכר מסעודה ציפורה צברי אם נפתלי
אלף ליצנים הוא סרט קולנוע אמריקאי בשחור-לבן מסוגת דרמה קומית משנת 1965, בבימויו והפקתו של פרד קו, עם ג'ייסון רוברדס, מרטין בלסם, ברברה האריס ובארי גורדון בתפקידים הראשיים.
התסריט נכתב על ידי הרב גרדנר והוא מבוסס על המחזה שלו באותו שם שהועלה בברודוויי ב-1962. ג'ייסון רוברדס, ג'ין סאקס, ויליאם דניאלס ובארי גורדון שיחקו על הבמה באותם התפקידים.
בארי גורדון היה מועמד לפרס טוני וכן המחזה.
את התפקיד הנשי שיחקה בתיאטרון סנדי דניס וזכתה על כך בפרס טוני.
מארי ברנס (ג'ייסון רוברדס), גר בדירת חדר לא מסודרת בניו יורק ביחד עם אחיינו ניק (בארי גורדון) בן ה-12. אחותו איילין הביאה לו יום אחד את ניק בן החמש מאב לא ידוע והשאירה אותו שם.
מארי עבד עד לפני חמישה חודשים בתור כתב לתוכנית טלוויזיה לילדים בשם "הצחק את הסנאי" (Chuckles the Chipmunk) עד שנמאס לו והוא התפטר ומקבל דמי אבטלה.
הוא משוטט בעיר ביחד עם ניק שמח בחלקו וקורא תיגר בשם התועלת באבטלה לעבר האנשים הממהרים לעבודה.
אחיו ארנולד (מרטין בלסם) הוא סוכן שחקנים מבוסס ומביא להם מדי פעם ארגז ירקות.
ניק מודיע לו כי כתב חיבור על התועלת בקבלת דמי אבטלה ובעקבות זאת יבואו אליהם לחקירה, צוות ממחלקת הרווחה של העירייה.
הצוות כולל את העובד הסוציאלי אלברט אמונדסון (ויליאם דניאלס) והפסיכולוגית הכפופה לו, ד"ר סנדרה מרקוביץ (ברברה האריס).
ניק ומארי מוצאים חן בעיני סנדרה והיא משוחחת אתם "בגובה העיניים" דבר שלא מוצא חן בעיני אלברט ה"מרובע" המתרה במארי כי ימליץ על הרחקת ניק ממנו.
מארי מגלה שלניק אין שם קבוע וכל פעם הוא משנה אותו היות שאין לו תעודת לידה.
חילוקי הדעות בין הבודקים מתחזקים ואלברט מתריע בפני סנדרה כי אין לה מספיק ניסיון.
הוא נפרד ממנה בכעס וכאשר סנדרה מודיעה כי היא נשארת שם, הוא מבהיר לה שהיא מפוטרת.
כל זה קורה אף על פי שלפני כן הם היו ידידים ותכננו להתחתן.
סנדרה מדוכאת ומארי מעודד אותה ומשבח אותה כי עמדה על דעתה והכל כעת מתפרץ ממנה כמו שמראים בקרקס מכונית קטנה וממנה מתפרצים אלף ליצנים.
מארי מטייל אתה ברחבי העיר והיא מסדרת את הדירה ביחד עם ניק.
ארנולד מסדר לו פגישות עם מפיקים שונים אך מורי דוחה את כולם כי לא רוצה לעבוד.
לבסוף מתעמתים שני האחים על שתי השקפות חיים שונות: ארנולד בעד חיים מסודרים ו"הליכה בתלם" ומארי בעד חיים חפשיים ללא אחריות.
סנדרה מתרה בו כי אם לא ימצא עבודה ייאלץ להיפרד מניק וממנה.
מעסיקו של מארי בטלוויזיה, לאו הרמן (ג'ין סאקס), מגיע לדירה ומדגים את בדיחותיו של מארי אך ניק לא מתרשם מהם ובכל זאת מארי מחליט מחוסר ברירה לחזור לעבוד באותה תוכנית ילדים וסנדרה מצטרפת אליהם.
שם השחקן/יתשם הדמותהערותג'ייסון רוברדסמארי ברנסמובטלמרטין בלסםארנולד ברנסאחיו של מאריברברה האריסד"ר סנדרה מרקוביץפסיכולוגיתויליאם דניאלסאלברט אמודסוןעובד סומיאליבארי גורדוןניק ברנסאחיינו של מאריג'ין סאקסלאו הרמןשחקן טלוויזיה
פרס אוסקר לשחקן המשנה הטוב ביותר - מרטין בלסם
מועמדות לפרס אוסקר לסרט הטוב ביותר - פרד קו
מועמדות לפרס אוסקר לתסריט המעובד הטוב ביותר - הרב גרדנר
מועמדות לפרס אוסקר לפסקול המעובד הטוב ביותר
מועמדות לפרס גלובוס הזהב לשחקן הטוב ביותר - סרט קומדיה או מוזיקלי - ג'ייסון רוברדס
מועמדות לשחקנית הטובה ביותר - סרט קומדיה או מוזיקלי - ברברה האריס
מועמדות לפרס גלובוס הזהב לסרט הטוב ביותר - קומדיה או מוזיקלי - פרד קו
פרס גילדת הכותבים של אמריקה - הרב גרדנר
"אלף כוכבים" הוא שיר שהוקלט על ידי הזמר והזמרת הישראלים איל גולן ועדן בן זקן.
הוא יצא לאור ב-29 במאי 2022 בהוצאת חברות התקליטים ליאם הפקות, שרית הפקות והליקון ארומה מיוזיק, ונכלל בתוך אלבום האולפן השישי של בן זקן עם או בלי לאהוב שיצא במאי 2022, וגם באלבומו של גולן 2023 שיצא במרץ 2023.
"אלף כוכבים" נכתב על ידי בן זקן, ביחד עם סתיו בגר, איתי שמעוני ורון ביטון.
הוא הגיע למקום השלישי במדיה פורסט.
נכון לאוגוסט 2025, לשיר יש למעלה מ-17 מיליון צפיות ביוטיוב.
לאחר שנחשף כי גולן ובן זקן מתכוונים להקליט שיר יחד, נודע כי שמו הוא "אלף כוכבים"; הוא נכתב והולחן על ידי רון ביטון, סתיו בגר, איתי שמעוני ובן זקן והופק על ידי בגר בלבד.
כשיצא, זכה לתשומת לב והקליפ שלו תואר במעריב ככזה הכולל "אווירת קיץ וחופש".
על אף שיצא לבסוף, תוכנן השיר להיגנז ולא לצאת לאור.
לאחר יציאתו של השיר, הופנו כלפיו מספר ביקורות.
באת נכתב: "הפעלתי את 'רדאר הפמיניסטית' שלי כשהקשבתי ל"אלף כוכבים", אבל לא מצאתי בו טקסטים שגרמו לי לעקם את האף.
מדובר בשיר אהבה גנרי עם ביט מוצלח וקליפ שמציג את התהילה של השניים וציפיית הקהל לשיתוף פעולה ביניהם.
אבל אם יורשה לי לפנות מעל במה זו לעדן בן זקן: באמת?".
יוסי חרסונסקי העניק לו שלושה כוכבי זהב וכתב: "לעצם העניין: הדואט הזה הוא חלק ממגמת האינסטנט שמאפיינת את שירי האוטוסטרדה המצויים.
להיט דאנס אלקטרו חפלאי חלול שמתהדר בקולות ליגת על.
הוא יגיע להיכלים, למועדונים, לאצטדיונים.
מבחינת הנפשות המזמרות – זה-מה-חשוב.
תרצו או לא, השיר הזה יעשה".
אזורתאריך יציאהפורמטחברות תקליטיםמקורכלל העולם29 במאי 2022הזרמת מוזיקה • הורדה דיגיטליתליאם • שרית • הליקון ארומה
אָלֶף היא סדרת טלוויזיה ישראלית שעלתה לשידור ב-yes במאי 2023, ומגוללת את סיפורה של אשרת, עובדת בבית נשיא מדינת ישראל שנאנסת על ידו ומחליטה לחשוף את הפרשה באופן פומבי.
כל פרק בסדרה עוסק בנקודת מבט אחרת על הסיפור, ומלווה את כדור השלג שהולך ומתגלגל.
הסדרה נוצרה בהשראת אירועים המתוארים בספרה של אודליה כרמון, "אשת הסוד", וסיפורה האישי, אך הדמויות וחלק מהסיפורים הם פרי דמיונם של יוצרי הסדרה.
הסדרה נכתבה על ידי תמר מרום ואברהם שלום לוי, שגם מגלם בסדרה את אבינועם, העוזר האישי של הנשיא.
במאי 2024 זכתה הסדרה בפרס האקדמיה הישראלית לטלוויזיה.
נשיא חדש נכנס לתפקידו, למרות שרבים יודעים על אירועים של תקיפות מיניות בלשכות שלו לאורך השנים.
אשרת, עובדת חדשה מגיעה לעבוד במשכן הנשיא, ונוצרים ביניהם יחסי עבודה קרובים, שהופכים לתקיפות מיניות חוזרות ולהטרדות קשות.
אשרת מגיעה למצב של חוסר ברירה, המחליטה להתעמת איתו ודורשת תשלום עבור שתיקתה.
הנשיא המבוהל פונה ליועצו הקרוב, אבינועם, שמלווה אותו שנים ארוכות.
אבינועם מציע להתלונן על סחיטה בידי עובדת בעייתית שפוטרה, אבל חשדות שיש פה סיפור אחר עולים מיד.
אבינועם מנסה לעצור את כדור השלג המתגלגל ולהכפיש את אשרת בקמפיין תקשורתי מכוער.
אביגיל, שעבדה עם הנשיא כשהיה שר והיא אהובתו של אבינועם, מחליטה לא לשתוק.
היא מבינה את מה שהדחיקה שנים שגם היא בנפגעות.
אביגיל, יועצת תקשורת שמבינה את המערכת, מחליטה לספר מה עברה בעצמה.
באומץ היא חושפת את האמת שרבים ידעו והסתירו.
אבינועם, שמבין שאם הנשיא יפול הוא ינזק בעצמו, קרוע בין אביגיל לבין הבוס שלו.
הוא פועל נגדה, למרות אהבתו אליה.
חקירת משטרה נפתחת, אבל למרות מאמציה של יאנה, החוקרת המרכזית, קשה לגבש כתב אישום.
המשטרה מבינה שאשרת היא מתלוננת לא אמינה, על המקרה של אביגיל חלה התיישנות, נשים נוספות חוששות לדבר.
גם שולה, רעיית הנשיא, לא מסגירה את רגשותיה, למרות שהיא פגועה מאד מהתנהלותו.
נראה שהתיק קורס, ולנשיא מוצעת עסקת טיעון מקלה.
אם יחתום ויודה בעבירות קלות, יוכל להמשיך בחייו, אבל שמו יפגע והוא יאלץ לוותר על החלום הגדול – לנפץ עוד תקרת זכוכית ולהיות ראש הממשלה.
בעצת מרסל, אימו הדומיננטית, הוא מסרב לחתום על העסקה ומבקש לטהר את שמו בבית המשפט.
הוא לא מודע לכך שמתלוננת נוספת עומדת לדבר.
מדובר באסתר, שעבדה בלשכתו בעבר, אבל על המקרה שלה לא חלה התיישנות.
עדותה של אסתר מצביעה על הטרדות מיניות קשות וגם על אונס.
ההגנה מצליחה לערער את זכרונותיה הקשים ולא ברור האם היא אכן תפליל את הנשיא.
אביגיל נקראת להעיד על השיטה לפיה התנהלו הנשיא ומקורביו במשך שנים, עדות דרמטית שמשנה את התמונה.
החלטותיו השגויות של הנשיא לוותר על עסקת הטיעון ולא להודות בפשעיו, יחד עם עדויות אמיצות של הנשים שהותקפו מביאות להרשעה ולכניסתו לשנים ארוכות בכלא.
"אלף ימים של אהבה (קשר)" הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור בספטמבר 2001 בהוצאת חברת התקליטים NMC יונייטד אנטרטיינמנט, כסינגל הרביעי מתוך אלבום האולפן השישי שלה, יותר ויותר (2001).
השיר דורג במקום הרביעי במצעד הסינגלים השבועי של רדיו אמצע הדרך.
השיר הופץ כסינגל כפול ביחד עם "יותר ויותר".
"אלף ימים של אהבה (קשר)" נפתח בהקראת בית מתוך השיר "תחזקנה" של חיים נחמן ביאליק.
קטע נוסף, הלקוח מסצנה בסרט "חור בלבנה" (1964) בה מועמדת במבחן בד מקריאה את המילים והבוחן (אותו מגלם אורי זוהר) מתקן אותה ואומר: "לא מתרוממים, מתרוננים", שולב בשיר, כנראה, כמעין מחווה לקהילה הגאה.
בשיר אומרת אינטרנשיונל כי היא איננה תרה אחר אהבה או קשר זוגי ארוך, ומסתפקת בלילה אחד של אושר.
בתחילת הקריירה שלה סיפרה על מערכת יחסים בת שלוש שנים עם אדם בשם ניסים בכר, שהסתיימה באופן טרגי כשנהרג בתאונת דרכים.
מאז היא לא סיפרה על אף מערכת יחסים נוספת.
כשהתראיינה בתוכנית "שמועות" עם צחי קומה בינואר 2014 סיפרה: .
אזורתאריך יציאהפורמטחברת תקליטיםמקורכלל העולםספטמבר 2001תקליטורNMC
"אלף מנעולים" הוא אלבום האולפן השלישי של הזמר הישראלי, עקיבא.
הוא יצא לאור ב-13 ביוני 2024 בהוצאת החברה הפי"ל.
ב-27 במרץ 2023 הוציא לאור את הסינגל הראשון מתוך האלבום, "צעדים".
ב-8 באוגוסט של אותה השנה יצא לאור הסינגל השני מתוך האלבום, "רוצה להתעורר".
ב-9 בינואר 2024 יצא לאור הסינגל השלישי מתוך האלבום, "להחזיק חזק".
ב-30 במאי של אותה השנה יצא לאור הסינגל הרביעי מתוך האלבום, "ללמוד לעוף".
האלבום "אלף מנעולים" הושק ב-13 ביוני של אותה השנה.
האלבום הופק על ידי מספר מפיקים בולטים בתעשיית המוזיקה הישראלית: מתן דרור, סתיו בגר, מאור שושן וגלעד שמואלי.
בנוסף, הוא נוהל אמנותית על ידי יעקב אסרף.
אלף-ארי וולף (7 בספטמבר 1902 – 23 באוגוסט 1974) היה במאי תיאטרון, תסכיתי רדיו, דרמטורג, מנהל אמנותי, במאי הסרט "מעל החורבות" בשיתוף עם נתן אקסלרוד.
נולד בשם אלפרד וולף בפירת שבפרנקוניה.
סיים לימודיו התיכוניים בנירנברג ומשם עבר לברלין.
שם ביים את ההצגה "החייל האמיץ שווייק" (תלמידו של מקס ריינהרדט?).
ב-1927 התמנה כסגן מנהל, במאי ודרמטורג בתיאטרון העירוני באוברהאוזן.
היה במאי ראשי ודרמטורג בפרנקפורט, ובמאי קולנוע בליטא ובברלין.
בשנת 1932 הוזמן בידי הנהלת תיאטרון אהל לבוא לארץ ישראל לביים את המחזה "אופרה בגרוש" מאת ברטולט ברכט.
המחזה הצליח, אולם וולף עזב את האהל, לקח עמו כמה שחקנים וייסד בשנת 1934 את "התיאטרון החדש", שם העלה מחזות דרמה מערב-אירופאים, בעיקר את "סוף המסע" (במקור: Journey's End), מחזה מאת ר"צ שריף (R.C.
המחזה היה עבודת התרגום הראשונה של נתן אלתרמן לתיאטרון.
וולף שיתף בעיקר שחקנים יוצאי גרמניה במחזה.
הבכורה התקיימה ב-25 באוקטובר 1934 בקולנוע מוגרבי.
אחר כן הקים את "תיאטרון עברי".
כיוון ששני ניסיונות אלה לא הצליחו כלכלית, וולף החל לביים ב"קומדיה ארצישראלית", להקה חדשה שהקימו מיכאל גור ומאיר תאומי.
שם העלה מחזה ארצישראלי ראשון, "חנה גיטל מחפשת עבודה" מאת יצחק שדה.
עם מחזה זה הופיעו ב-1936 ברחבי היישוב.
בתפקיד הראשי שיחקה רחל מרכוס, אשתו הטרייה של נתן אלתרמן.
בשנים 1936-38 היה מעורב בבימוי הסרט "מעל החורבות", הסרט העלילתי הראשון דובר העברית, יחד עם נתן אקסלרוד.
בהמשך שימש במשך עשור כמדריך ראשי ומפקח על הפעילות הדרמטית של חוגים מטעם המרכז לתרבות בהסתדרות הכללית ובמסגרת זו ביים משך 15 שנים מחזות בקיבוצים.
ביים הצגות גם בגרמנית וכתב אף מחזה מקורי בגרמנית.
לאחר מכן החל לביים ב"המטאטא".
הצלחתו הגדולה ביותר שם הייתה המחזה "חיות הנגב באות העירה" שהועלה ב-1949 (תרגום של השחקן יוסף לוי למחזה אמריקאי.
השם הושפע מיחידת הפלמ"ח "חיות הנגב").
באותה שנה עלתה גם ההצגה "שטר השטרות אשר לשלמה" (מחזה של אמיל פוירשטיין) בבימויו, שנכשלה בקופות.
בשנת 1952 ביים שוב ב"אהל" את "אופרה בגרוש".
במקביל ביים מספר הצגות בתיאטרון "לי-לה-לו" (בתוכנית מס' 19).
למרות מגוריו בתל אביב ייסד וניהל בירושלים, בשנים 1953-54, להקת חובבים דרמטית של צעירים בשם "בימת הבירה".
במקביל שימש כבמאי תסכיתים באולפן הילדים הירושלמי ב"קול ישראל".
בזכות מרים הרמן, המנהלת של פינת הנוער, זכה לקביעות וחצי משרה, למרות דעותיו הקומוניסטיות והניסיונות לפטרו.
היה נשוי לתמר לבית מדר.
בשנותיו האחרונות טופל בבית לוינשטיין.
אלף-ארי וולף נפטר ב-1974 ונטמן בבית עלמין הדרום.
"אלף כבאים" הוא שיר של להקת הרוק הישראלית דודה.
השיר נכתב על ידי שני סולני הלהקה, דני סנדרסון וגידי גוב, הוא הולחן בידי סנדרסון ויצא לאור באפריל 1981. בשנת 2011 נכלל ברצועת הבונוס שיצאה בגרסה המחודשת לאלבום הבכורה של הלהקה, "דודה".
השיר נכתב על ידי חבר להקת הרוק הישראלית דודה, הזמר-יוצר דני סנדרסון.
חברו ללהקה, גידי גוב, היה אחראי על כתיבתו של משפט אחד מתוך השיר.
בריאיון משנת 2022 סיפר סנדרסון:
הוא הוקלט לאחר צאת אלבום הבכורה של הלהקה, "דודה" בשנת 1980, ויצא לאור כסינגל באפריל 1981. בשנת 2011 נכלל השיר ברצועת הבונוס שיצאה בגרסה המחודשת לאלבום הבכורה.
באוקטובר 2015 נכלל השיר באלבום ההופעה "לוקחים את הזמן" של הזמרים רוני דלומי, לי בירן ואליאנה תדהר.
ביולי 2018 בוצע השיר בפרק 6 מהעונה השנייה של סדרת הנוער הישראלית "כפולה", ובדצמבר 2018 בוצע השיר בפרק השני מהעונה הראשונה של סדרת הדרמה המוזיקלית הישראלית "פוראבר".
במרץ 2025 הוציא השחקן דין מירושניקוב גרסת רמיקס של השיר.
בתחילת הרמיקס מושמע קטע מריאיון של סוכני המוסד בתוכנית "60 דקות" בה הם פירטו את תכנון מתקפת הביפרים.
אַלֶף אירונאוטיקס היא חברה אמריקאית לפיתוח כלי רכב תעופתיים ורכב, המתמחה בתכנון ובייצור מכוניות מעופפות חשמליות (eVTOL).
החברה נוסדה בשנת 2015 וממוקמת בקליפורניה.
היא מפתחת את דגם ה-Model A, רכב אישי המסוגל לנסיעה על הקרקע, להמראה אנכית ולטיסה קדימה, במטרה לפתור בעיות עומסי תנועה בערים מודרניות.
החברה שואפת להשיק ייצור המוני בסוף שנת 2025.
אלף אירונאוטיקס הוקמה ב-6 באפריל 2015 על ידי ג'ים דוכובני (Jim Dukhovny), קונסטנטין קיסלי (Constantine Kisly), פבל מרקין (Pavel Markin) ואולג פטרוב (Oleg Petrov).
החברה החלה כפרויקט פרטי המבוסס על מימון מייסדיה, ומטרתה הראשונית הייתה פיתוח רכב מעופף אישי שיאפשר נסיעה על כבישים לצד טיסה אווירית.
בשנת 2017 גייסה החברה השקעה ראשונית (Seed) מקרן דרייפר אסוסייטס (Draper Associates), ולאחר מכן גייסה סבבי מימון נוספים בשנים 2018 ו-2020.
במרץ 2025 פרסמה החברה סרטון המציג טיסת המראה אנכית ראשונה ללא כבלים של גרסת קונספט של הרכב, מעל כביש עירוני.
בפברואר 2025 נערכה הדגמה ראשונה של הרכב, ובאפריל אותה שנה חשפה החברה אבטיפוס ראשון.
ביוני 2025 הודיעה על בניית דגמי פרה-פרודקשן חשמליים לחלוטין, וביולי תיארה את הדגם כמהפכה בתחבורה.
באוגוסט 2025 החלה בדיקות בשדה התעופה הלף מון ביי (Half Moon Bay Airport) ובספטמבר הוצגה הצצה ראשונה לדגם שייקח off משדות תעופה באזור מפרץ סן פרנסיסקו.
בספטמבר 2025 הוכרז כי הרכב מוכן להמראה, עם תוכניות לייצור בסוף השנה.
המוצר העיקרי של החברה הוא דגם A, רכב חשמלי אישי המתוכנן לשמש כרכב כבישי במהירות נמוכה (עד 25 מייל לשעה, כ-40 קמ"ש) וככלי טיס eVTOL.
הרכב כולל מנועי הוב (hub motors) לנסיעה על הקרקע, ושמונה מערכות מנוע-בקר-מדחף לטיסה אנכית, המכוסות ברשת עליונה רציפה לשמירה על זרימת אוויר.
במהלך המעבר מטיסה אנכית לטיסה קדימה, הרכב מטה את עצמו לצד, כך שהצדדים הופכים לכנפיים של מטוס דו-כנפי (biplane), בעוד התא הספירלי מסתובב כדי לשמור על נוחות הנוסעים.
הרכב מתוכנן להיות חוקי לכבישים כ"רכב מהירות נמוכה" (Low Speed Vehicle).
קיים אבטיפוס בקנה מידה מלא, והחברה מתכננת אישורים תעופתיים ורכביים.
החברה גייסה מימון ראשוני מייסדיה, ולאחר מכן השקעות מקרנות כגון דרייפר B1, אימפקט ונטצ'ר קפיטל, סטרונג VC והשחקן לואיס סקולה.
נכון ל-2025, מחיר הרכב נע בין 170,000 למיליון דולר, תלוי בגרסה.
ג'ים דוכובני – מנכ"ל (CEO)
קונסטנטין קיסלי – סגן נשיא (VP)
אולג פטרוב – סגן נשיא (VP)
אלף מכות היא סדרת דרמה היסטורית בריטית שנוצרה על ידי סטיבן נייט ומבוססת על ארבעים הפילים , קבוצת פשע נשית כולה הקשורה לעולם האגרוף הבלתי חוקי בלונדון של שנות ה-80 של המאה ה-19. העונה הראשונה שודרה לראשונה ב-21 בפברואר 2025 בדיסני+ ברחבי העולם ובהולו בארצות הברית.
הסדרה קיבלה ביקורות חיוביות וחודשה לעונה שנייה שתעלה לשידור ב-9 בינואר 2026.
הסדרה, המתרחשת באיסט אנד של לונדון בשנות ה-80 של המאה ה-19, ועוקבת אחר ארגון פשע נשי בשם "ארבעים הפילים".
הארגון בראשות מרי קאר (ארין דוהרטי) מתמחה בגניבה מחנויות ומאנשים עשירים.
הן קשורות ל הנרי "שוגר" גודסון (סטיבן גרהאם), המגדיר את עצמו כ"קיסר" של עולם האיגרוף הבלתי חוקי באיסט אנד ולאחיו אדוארד "צוף" גודסון (ג'יימס נלסון-ג'ויס).
בנוסף, הזקיה מוסקו (מלאכי קירבי), גבר שחור שמהגר ללונדון מג'מייקה עם שאיפות להיות מאלף אריות, וחברו הטוב ביותר אלק מונרו (פרנסיס לאבהול) מנסים לשרוד באיסט אנד.
הקונספט לסדרה היה פרי מוחה של השחקנית האנה וולטרס, שהציגה את הרעיון שלה לסטיבן נייט.
באוגוסט 2022 נחשף כי דרמת אגרוף בת שנים עשר פרקים נמצאת בפיתוח, כאשר נייט משמש כשוא ראנר, טינג' קרישנן כבמאית ראשית ומפיקה בפועל לצד נייט.
בסדרה מככב צוות שחקנים שלם הכולל את ארין דוהרטי, מלאכי קירבי וסטיבן גראהם בתפקידים ראשיים, בעוד פרנסיס לאבהול, ג'יימס נלסון-ג'ויס, ג'ייסון טובין, האנה וולטרס, מורגן הילאייר, קאוילפיון דאן, ג'מה קרלטון, נדיה אלבינה, טום דייוויס, דניאל מייס, דארסי שו, גארי לואיס, סוזן לינץ' ורוברט גלניסטר משלימים את צוות השחקנים.
הצילומים העיקריים החלו במרץ 2023 והתקיימו בלונדון.